
De octo quae dicuntur beatitudinibus. 


Johannis Baptistae vaticinia comprobans Christus inde a die baptismi sui in Jordane accepti 
identidem non solum nuntiabat, „regnum coelorun‘ seu „messianum“ appropinquasse (Matth. 4, 17; 
Mre. 1, 15; Luc. 4, 43), sed etiam et verbis et rebus mirabiliter factis modo indirecte modo directe 
se ipsum manifestabat Messiam, ab hominibus tanto cum desiderio exspectatum (Joh. 2, 23; 4, 26, 
41 sq.; Luc. 4, 21). Unde brevi magnus populi Israelitici: motus factus est, praesertim quum jam 
tempore Machabaeorum propter gloriosas victorias de gentibus finitimis reportatas spes Israelitarum 
messiana valde erevisset." ^ Attamen magnopere dolendum erat, quod permulti Judaei istis ipsis 
ultimis rei publicae suae temporibus de persona, dignitate, munere Messiae perperam judicabant et 
imaginem illius ejusque regni longe aliam cogitatione sua fingebant, quam venerabiles Dei prophetae 
depinxerant.*) Iniquam enim rerum politicarum conditionem aegre ferentes et imprimis crudeli domi- 
natione Romanorum oppressi?) plerique sperabant fore, nt Messias sicut rex quidam bellicosus opibus 
magnis exereituque invincibili quum gentes: Israelitis hostiles tum Romanos profligaret et Eliae ira 
flagrantis instar omnes homines qui Deo adversarentur gravissima capitis poena afficeret (Joh. 6, 15; 


Luc. 9, 04). 2) 


') Sehürer, Geschichte des jüdischen Volkes im Zeitalter Jesu Christi, p. 419. 

*) Cf. Langen, Das Judenthum in Palaestina zur Zeit Christi, p. 430 sqq. 

3) Düllinger, Heidenthum und Judenthum, p. 770 sqq. 

4) Notatu videtur dignum esse, quod etiam Philo, interpres Veteris Testamenti philosophicus, opinatur Messiam 
sicut ducem belli magnas et numerosas gentes devicturum esse (7t0A&JLOv Iwy te ueydÀc xai TOAVEVIQUTE yet- 
ewoerat). Phil. de praemiis et poenis $ 16, 

Propterea sane mirum fuisset, si non Jesus Christus, ne vitae suae opus arduum et difficile 
stultis istis opinionibus ae desideriis impediretur, quam primum fieri poterat aequales suos veram 
naturam peculiaremque formam regni messiani diligenter docuisset. Optimam autem occasionem errores 
istos diluendi naetus est uno cireiter anno post baptismum Johanneum. *) 

Tum enim temporis ingens multitudo tempestate serena primi veris favente ex Galilaea, Judaea, 
Peraea, aliis regionibus confluebat (Matth. 4, 24 sq.; Lue. 6, 17), ut accuratius uberiusque erudiretur 
a Jesu Nazareno, admirabili illo magistro, qui usque ad id breviter tantum singula praecepta atque 
instituta doctrinae suae in synagogis et domibus privatis dederat. Itaque hae opportunitate usus 
Christus celeberrimam illam habebat orationem, et a S. Matthaeo capitibus 5, 6, 7, et a S. Luca 
versibus 17— 49 capitis 6 perscriptam, in qua accessum ad regnum messianum, leges fundamentales 
in hoc regno observandas, rationem inter Novum et Vetus Testamentum intercedentem, similia tam 
diserte adumbrabat,®) ut auditores vix fugere posset, aliud esse regnum „hujus mundi“ (Joh. 18, 
36), aliud regnum Messiae, imperium videlicet divinum, in quo omnes homines duce Christo 
spiritalem beatitudinem consecuturi essent. 

Jam ut propius ad orationem illam contemplandam accedamus, primum annotandum est, utrumque 
Evangelistam locis supra citatis revera unam eandemque Domini orationem nobis offerre,") 
quamvis non omnino inter se congruant. V. gr. parvi momenti est, locum in quo oratio habita sit 
secundum Matthaeum fuisse tò 000c, secundum Lucam z070v ;te0cvóv;") quoniam Evangelistis diversis 
his vocabulis merito uti licuit, si Christus ex promontorio quodam ad multitudinem in campo 
finitimo considentem verba fecerat. Quare etiam S. Augustinus (l. c. e. 19) admittit sententiam, 
„Dominum primo in aliqua excellentiori parte montis cum solis discipulis fuisse, quando ex eis 
duodecim elegit, deinde eum eis descendisse non de monte, sed de ipsa montis celsitudine, in 
campestrem locum ... atque ita discipulis et turbis unum habuisse sermonem, quem Matthaeus Lucasque 
narrant diverso narrandi modo sed eadem veritate rerum. —- Neque multum refert, S. Lucam non- 
nullas orationis sententias a S. Matthaeo allatas non commemorare (v. gr. non octo beatitudines sed 
quattuor tantum enumerare); nam S. Lueas, quum evangelium suum destinaret usui eorum christia- 
norum, qui antea pagani fuerant," multa praetermittere poterat, quae lectoribus suis, in historia et 
scriptis Veteris Testamenti parum volutatis, minoris momenti erant; S. Matthaeus vero, quum lectores 
spectaret, qui relicto Judaismo dotrinam christianam amplexi erant,'") latius describere debebat ea, 
quae Christus respectum habens ad Vetus Testamentum proponebat. Unde effiei cogique potest, S. 
Matthaeum orationem in monte habitam, qua Dominus quodammodo respondere volebat ad messianas 
populi Judaiei exspectationes, aceuratius memoriae tradidisse quam S. Lucam, ejusdem orationis narratorem. 

Hoc praeterea annotare juvat, loeum, quo Christus verba ista gravissima coram populo suo 
faciebat, ex sententia complurium interpretum recentiorum fuisse montem, quem „Kurun Hittin“ 
nostris temporibus vocant, cui, si Tiberiade ad occidentem versus iter feceris, duas post horas 
oceurris; quo nuncusque monachi ordini S. Francisci ascripti quotannis sollemni cum pompa pro- 
cedere. solent, '!) 


5) Friedlieb, Das Leben Jesu Christi, p. 369 sqq. 415. 

6) Cf. Grimm, Das Leben Jesu III, p. 47 sqq.; Oswald, Kath. Magazin für Wissenschaft und Leben I, 1, p. 98 sqq. 

7) Schanz, Commentar über das Evangelium des h, Matthaeus, p. 159. 

8) Augustinus, De consensu evang. II, 19; Auctor imperfecti operis in Matth, 5, 1; Euthymius Zigab. in Matth. 
5, 40, 42; alii. 

9) Kaulen, Einleitung in die h. Schrift, § 482. 

0) Hieronymus, De viris illustr. c. 3 et Prologus in Matth. 

11) Fahrngruber, Nach Jerusalem, p. 424; Mislin, Die h. Orte III, p. 495. 


Omissis autem ceteris orationis partibus, quas alio in libello contexte interpretari in animo 
habemus, in praesenti ad solum initium orationis illustrandum nos convertimus, quo virtutes seu 
qualitates quaedam ab omnibus discipulis Christi in regnum messianum  introituris exercendae 
appellantur, vel ut aliis verbis utar, quo Christus insigni eum gravitate enumerat octo quas dicunt 
,beatitudines. " Quae significatio inde orta est, quod octo illae sententiae binis ex membris 
constant, quorum in priore indicatur, quis beatitudinis messianae particeps fieri possit, quorum in 
posteriore vero, variis adhibitis figuris seu parabolis, haee beatitudo ita depingitur, u: utriusque 
membri verba optime inter se conveniant (Matth. 5, 3—10). — Et reapse octo, non, ut Delitzsch 
opinatur, decem beatitudines in evangelio S. Matthaei inveniuntur, quia praecepta, quae loeum allatum 
sequuntur (l. c. v. ll sq.) non tam toti populo data sunt quam solis apostolis, quibus quae in 
universum antea dieta sunt speciali modo aecommodantur"?). Neque rectius Meyer, Ewald, Hilgenfeld, 
ali, qui vim ac signifieationem ultimae beatitudinis non satis perspectam habent, septem tantum 
beatitudines numerant. ^) 


Antequam autem singulas „beatitudines“ accuratius examinemus, denique hoc loco praemonendum 
putamus, sententias illas sapientissime in initio orationis collocatas sine dubio etiam inter se optime 
ordinatas atque dispositas esse. — Jam S. Ambrosius conjecit, beatitudinibus gradum quendam 
virtutum inesse, per quos ab ultimis ad superiora possimus ascendere.) Similiter S. Augustinus 
„Octava“, inquit, „tanquam ad eaput redit ... septem sunt ergo quae perficiunt, nam octava clarificat 
et quod perfectum est demonstrat, ut per hoc gradus perficiantur et ceteri, tanquam a capite rursum 
exordiens'".'^) Idem alio loco. septiformem operationem Spiritus sancti, de qua Isaias 11, 2 loquatur, 
septem prioribus gradibus sententiisque respondere opinatus „timor Dei", ait, ,,congruit humilibus, 
pietas mitibus, scientia lugentibus ete." '") S. Thomas Aquinas arbitratur primum positos esse tres 
aetus virtutum, quibus removeamur a malo, tum duos, quibus operemur bonum, deinde duos, quibus 
disponamur ad optimum, octavam vero beatitudinem designare perfectionem omnium praecedentium. 
Apodosin autem uniuscujusque praecepti respiciens „et notandum", inquit „quod istae beatitudines 
sibi invicem superaddunt; plus enim est misericordiam consequi quam saturari ... item non omnes 
qui misericordiam aecipiunt admittuntur a rege ad videndum regem. Item plus est esse filium regis, 
quam regem videre*.'*) Cornelius a Lapide fere vestigia S. Ambrosii premit hisce utens verbis: 
„Est ergo hie climax sive gradatio, in qua quasi per scalam virtutum ascenditur in coelum gloriaeque 
coelestis apicem", ) — quam interpretationem etiamnune multi autores sequuntur. *?) 

Nos aliam explanationis viam ingressuri primo ipsas beatitudines eo ordine, quo optimis 
in codicibus leguntur,") adjecta Vulgata translatione, in duabus, quas dicunt, columnis hic 
proponimus. 


12) Ut gravitatem quacum Christus tunc loquebatur significet, evangelista (Matth. 5, 2) usus est hoc Hebraismo: 
«tvoíSec TÒ Grona avrov. Cf. Job. 3, 1; 32, 20; Dan. 10, 16. 

18) Tholuck, Die Bergrede Christi V. ed, p. 47. 

M) Cf. Meyer-Weiss in Matth. 5, 3. 

15) Ambrosius in Luc. VI, 92. 

16) Augustinus, De sermone Domini in monte hab I, 10. 

7) Augustinus, l. c. I, 11. 

8) Thomas Aquinas in Matth.; ed. Parm. X., p. 52 sqq. 

'9) Cornelius a Lapide in Matth. 5, 10. 

#0) Tholuck, I. c. p. 48; Bisping in Matth. 5, 10. Grimm, 1. c, III, p. 50 sqq. 

21) Solus codex D tertiam beatitudinem secundae anteponit. Ordinem a nobis comprobatam cum aliis editoribus 
S. Scripturae offerunt Westcott-Hort. 


l. Maxdovo of nt0xO0 TÒ mveimatt, Oe D. Moexdocoe of ehejuovec, ore avroi ehend7- 
avrov dgriv į Baotieia row ovocvov. Beati pau-|oovra. Beati misericordes, quoniam ipsi mise- 
peres spiritu, quoniam ipsorum est regnum coe-| ricordiam consequentur. 


lorum. " 6. Maxcgroe of xadagoi ri) xaodig, ore avrot 
2. Maxdovo of mevdoivtec, 6 rol maga- wp» : 
2. Maxágiot of zevOoUvrec, ore avrot TOG- | roy Yedy öpovru. Beati mundo corde, quo- 
"em a ae ; E Ara BR Ra, & dé 
xAqdjoovra. Beati qui lugent, quoniam ipsi| niam ipsi Deum videbunt. 
consolabuntur. 


: s P ca Jei MER T. Maxo of elonvonoot, Ore curo) voè 
3. Maxtor of moasic, ott adroit xdjoovo- s S po n 


uýoovow tiv yv. Beati mites, quoniam ipsi Daou adydjoovra. Beati pacifici, quoniam filii 
possidebunt terram. Dei vocabuntur. 

4. Maxúgiot of neswvūvres xai dewuvees TV 8. Moxegto oc dedemynévoe Évexev dexarosóvye, 
diauacivyv, Ure avro yooracdjoovra, Beati qui | om avrov éorly ý Bactdeia vOv oveavar. Beati 
esuriunt et sitiunt justitiam, quoniam ipsi satu-| qui persecutionem patiuntur propter justitiam, 
rabuntur. quoniam ipsorum et regnum coelorum. 


Quas duas partes sententiarum attente perserutantibus et inter se comparantibus nobis continuo 
in mentem venit S. Johannis illud: „Omne quod est in mundo concupiscentia oculorum est et con- 
cupiscentia carnis et superbia vitae (I. Joh. 2, 16)“; quo ex dieto sequitur, nt quicunque in regnum 
coelorum seu messianum, regno „mundi“ oppositum, intrare voluerit imprimis- appetere debeat pauper-. 
tatem, castitatem, humilitatem, — i. e. virtutes triplici illi concupiscentiae oppositas. Nonne autem 
tria priora utriusque partis praecepta istas ipsas virtutes futuris regni messiani civibus expresse prae- 
scribunt? Qua in enumeratione quinta beatitudo perspicue respondet primae beatitudini, sexta secundae, 
septima tertiae, eo tantum diserimine interposito, quod tria priora praecepta pertinent ad homines, 
qui soli Deo dediti seu secum, ut dicitur, viventes imprimis patiendi vim habent, tria posteriora 
praecepta vero ad eos, qui in arena mundi positi imprimis agendi vim habent et efficiendi. Atque 
ita gradatione quadam in secunda parte faeta virtutes paupertatis, castitatis, humili- 
tatis, civibus messianis maxime necessariae, aptissime non semel tantum sed bis commendantur. 
Beatitudine autem quarta et octava, quae omnes virtutes simul complectuntur, terna praecepta 
antecedentia optime concluduntur. — Haee quidem summatim a nobis dieta sunt. Quae sequuntur 
singularum beatitudinum explicationes nostram de hoc loco diffieiliore S. Scripturae sententiam magis 


magisque illustrabunt et probabunt. 


I. Maxdocoe o zt0yx0L TW nmvevumnuttrt, Ore tQCUt OY eorir H Bactieia TOY oova v. 
Q 4 h / en e 


Jeati pauperes spiritu, quoniam ipsorum est regnum coelorum. 


1. Sub judice adhue lis est, quinam sint , pauperes", quos Christus hisce verbis beatos praedicat. 
Notum est plurimos viros doctos additamentum illud ,, vq zvevuarc, quod rectius eum vocabulo 
nmroxol, quam cum voce jexéoror. conjungunt, et objective et subjective interpretari, — objective 
quodammodo de regione (spiritus), in qua paupertas conspicitur, subjective autem de cognitione ac 
sensu illius paupertatis. Unde ,,pauperes spiritu“ esse dicuntur quicunque sibi conscii sunt et acerbe 
ferunt, quod intelligentia ac mente sua perpauca tantum comprehendere possunt et quod ipsorum 
infirma atque imbecilla voluntas virtutem constanter colere non valet, ut uno verbo utar: hac ex 
sententia „pauperes spiritu“ sunt submissi seu humiles.**) Cui explicationi pervulgatae nos quoque 
assentiremur, nisi haec eadem virtus humilitatis tertio loco a Christo auditoribus commendaretur (cf. 


22) Polzl in Matth. 5, 3; Meyer, Schanz, alii. 

sub III), qua de causa vox illa dubia ,,paupertas in prima beatitudine obvia aliter circumscribenda 
esse videtur.) Jam multo rectius Maldonatus, auctoritatem Tertulliani;**) Basilii,*?) Gregorii Nysseni*®) 
secutus judicat, pauperes hoc loco laudatos esse revera pauperes, qui opibus suis renuntiaverint; voce 


enim „spiritu“ i. e. „voluntate“ seu „propter spiritum" significari voluntariam paupertatem, propter 
Christum aut sponte susceptam aut patienter toieratam.*") Maxime autem nobis probatur interpretatio 
Clementis Alexandrini, qui in pertractanda quaestione, num divites salventur nec ne, hoc permagni 
momenti esse optimo jure censet, utrum divites animum suum a divitiis mundum nudumque zovréoré 
zroysUovogv servent, an opes suas in animo ferant et loco Spiritus Dei aurum in corde habeant. 
Vel ditissimum a Christo appellari pauperem spiritu et heredem regni coelorum, dummodo ille opes 
ac fortunas suas habeat dona Dei, inopibus libenter distribuenda.“*) 


Istam Clementis sententiam paullulo amplificantes nos hane proponimus interpretationem. ,, Pauperes 
spiritu^ nominantur quieunque in animo suo inanitatem ac fragilitatem bonorum externorum 
reete perspiciunt et ab illorum illecebris laqueisque liberi ac soluti permanent: unde et inopes 
egestatem suam patienter perferunt et divites de possessione sua libenter nonnunquam decedentes 
coram Deo sicut pauperes vivunt.'?) Quae explanatio optime quadrat ad singularem Christi amorem 
erga pauperes et mendicos, quibus ipsum se adeo assimilaverat, ut non haberet, ubi caput reclinaret 
(Matth. 8, 20; Lue. 9, 58). Pauperibus prae ceteris hominibus evangelium annuntiandum erat 
(Matth. 11, 5; Luc. 7, 22; cf. Is. 61, 1), divites terrebat illud: ,,Facilius est camelum per foramen 
acus transire, quam divitem intrare in regnum coelorum (Matth. 19, 24)". Quam nostram verbi 
Domini interpretationem etiam comprobare videtur hoe Psalmistae monitum: ,,Divitiae, si affluant, 
nolite cor apponere (Ps. 61, 11)", neenon S. Pauli ad Corinthios adhortatio: „Tempus breve est; 
reliquum est, ut et qui habent uxores tanquam.non habentes sint ... et qui emunt tanquam non 
possidentes, et qui utuntur hoe mundo, tanquam non utantur (l. Cor. 7, 29 są)“. Vulg.™) 
Denique verisimile est, verbis , pauperes spiritu“ eam quam mos statuimus notionem inesse propterea, 
quod omnes fere homines temporibus Christi de paupertate prava sentiebant et institutione divina hae 

23) S. Augustinus, l. c. I, 3. pro certo sumens vocem „spiritus“ idem significare, quod vocem „audacia“ seu 
„Superbia“, „quis nesciat", inquit, „superbos inflatos diei tanquam vento (= spiritu) distentos, Quapropter recte hic 
intelliguntur „pauperes spiritu“ humiles et timentes Deum, i. e. non habentes inflantem spiritum“. At neque licet 
voces illas („spiritus“ et ,superbia' ), ubi nomen adjectivum non additum est, pares ponere, neque facile quemquam a 
vitiis ac delictis liberum nomines .„pauperem“. 

*4) Tertullianus, Adv. Marcion. 4, 14 sq. 

?») Basilius in Ps. 33, 5. 

26) Gregor. Nyssenus, De beatitud. I. 

77) Maldonatus in Matth. 5, 3. — Cyprianus, De duodecim abusionibus c. 8, Hieronymus in Matth. 5, 3, Thomas 
Aquin, l.c p 50 Christum primo et humilitatem ct miseriam externam respexisse dicunt. Grimm, Lex. s v. 7t70xX06 
„pauperes illi“ ait „70 zrvevit€tt (i e. animum quod attinet) politioris intellectus et doctrinae, qualem scholae praebent, 
copiis carent' Alii aliter interpretantur. 

238) Clemens Alex, Quis dives salv. 16, 17: 0 Mev ydo £yov xrjuara ... ws Ye00 dwoeds, xai eidudc, Oct 

Yo í S UE d2lanne AAA RA AeA r er i, EDON »» 
tov HEATH TOL MAE TOUS adedpovs uao 1) eQUIOV ... mo sv T Wuyi TVT TMEQLPEQWY olan ae? 
cmooregndiva. déy more rovrwy dvvėusvos (Aép ty yvoug, ovtos 6 waxaortonevos vno tov Kueiov 
xL TT OS TQ) TeVEvuaTe xGÀ0UuEYOC. 

29) Cf. Kistemaker in Matth, 5, 3 et Thomas Aquin. l. c. p. 50: „Ut distinguat Dominus legem veterem a nova 
primo ponit beatitudinem in contemptu divitiarum temporalium", 

9 Non praetereundum est silentio, quod etiam S. Lucas evangelista, qui 6, 20 omisso additamento „spiritu“ 
pauperes beatos praedicat, pro nostra interpretatione citari potest, quamquam mon negligendum est, hanc orationem 
Christi a S, Luca passim aliquantulum immutatam esse. Vide supra p. 4. Cf. Schegg in Luc I, p. 286. 


> 


m ee — 


de re valde egebant. Non solum enim ethnici tum omnes inopes despiciebant et contemnebant,*') sed 
etiam Judaei, quorum avaritiam atque aviditatem jam prophetae vituperaverant (Hos. 12, 8; Am. 
2, 6; 8, 5: Mich. 6, 10) post exilium Babylonicum magis magisque qnaestui serviebant et bona 
externa justo pluris aestimabant (Matth. 19, 22).*) — Itaque in exponenda quaestione, quibus sub 
conditionibus introitus in regnum coelorum pateat, Christus aptissime primum expostulat, ut perniciosa 
concupiscentia oculorum, quae totam terram seu „regnum hujus mundi“ impleat, contemptione ae 
despicientia divitiarum reprimatur. 

2. Bactdeia roy ovoavov. — Beatitudo pauperibus spiritu promissa secundo in membro primae 
sententiae comparatur cum jure civitatis, quo quis in regno coelorum fruitur. Quae appellatio 
regni a Messia conditi, qua solus Matthaeus Evangelista saepius utitur, ex rabbinieo dicendi usu 
desumpta est mutata aliquanto verbi notione, aeque ac vox „4óyos“ ex philosophia Alexandrina petita 
in evangelio S. Johannis novam accepit significationem.?) Vocabulum enim malhkuth schamajim 
(regnum coelorum), quo Rabbini theocratiam in Sinai monte a Deo habitatore coelorum conditam 
descripserant,™) in evangelio S. Matthaei antitypum theocratiae illius i. e. regnum messianum designat, 
quatenus refertum est thesauris eoelestibus, qui civibus messianis, et hae in terra constitutis (Matth. 
11, 12; 13, 44; 16, 19), et post mortem in coelum ingredientibus (Matth. 6, 10; 8, 11; 25, 54; 
Lue. 23, 42 sq.) distribuendi sunt. Quo in regno prae ceteris civibus pauperes et divites, qui forti 


D, 


animo bonis externis renuntiant, compensationem quandam a Messia recipient sive hac in vita divinas 
ecclesiae gratias, sive in vita futura ca bona, quorum Lazarus, miserandus ille mendicus, una cum 
angelis in sinu Abrahae particeps factus est (Luc. 16, 22 sqq.). Ideo prima beatitudine tam argute 
qnam necopinato indicatum est, pauperes, accuratius si spectaveris, esse divites in regno Dei. 

Il. Mexdovos o£ zxevJoūvres, ore arol nagaxdAydioorvrat. Beati qui lugen 


quoniam ipsi consolabuntur. 


1. Facile apparet non omnem luctum seu tristitiam nobis esse causam praemii in regno coelorum 
percipiendi.  Tristitia illa, quae ex ira, aemulatione, invidia, aliis perversis animi motibus oritur 
(Sir. 30, 25 sqq.; ef. Matth. 27, 3 sqq.) hominibus perniciei est: ,,saeculi tristitia mortem operatur 
(II. Cor. 7, 10) .?5) Quali vero luctu affecti esse debeamus, si in regnum messianum intrare velimus, 
optime perspicitur ex Is. 61, 1 sqq., quae verba prophetae Christus paucis diebus ante hane orationem 
suam in synagoga Nazarenorum recitabat adjecta affirmatione: ,,Hodie impleta est haee seriptura in 
auribus vestris (Luc. 4, 16 sqq.)". Isaias enim l. c. populum Israeliticum propter peccata sua a Deo 
acerbe castigatum temporibus messianis liberatum ac relevatum iri vatieinatus?") „misit me“, inquit, 
,ut mederer contritis corde et praediearem captivis indulgentiam ... ut consolarer omnes lugentes, 
ut ponerem lugentibus Sion et darem iis coronam pro cinere, oleum gaudii pro luctu, pallium laudis 
pro spiritu moeroris“. Ista igitur verba quasi digito demonstrans et oculos suos totum in mundum 
redemptionem ae salutem a Deo exspectantem conjiciens Christus in secunda beatitudine luctum 


31) Menandr. fragm. p. 144: dioxo0v yevéodae zvroxX0v. Plautus, "Trinumm. Act. II: „De mendico male 


meretur, qui ei dat, quod edat aut quod bibat". Cf. Hettinger, Apologie 11, 1, p. 42. 
3?) Joseph, Flavius, De bello jud. II. 21, 2; Vita $ 13; Riehm, Handwörterbuch des bibl. Alterthums s. v. Handel. 


21, 2; 
33) Maier, Comment in Joh. I, p. 115 sq. 
34) Schóttgen, Horae hebr. et talmud. p. 1148. 
35) Non incommode Cornelius a Lap. explicationem secundae beatitudinis exorsus „qui lugent", inquit ,,non carne, 
sed spiritu; TÔ enim „spiritu“ ex versu tertio in omnibus his beatitudinibus est repetendum“. 
36) Knabenbauer, Erklirung des Propheten Jesaias, p. 661 sqq., Delitzsch in Jes, 60, 20. 

cum poenitentia quadam conjunctum mente concepisse videtur, quo luctu afficimur, quoties- 
cunque peccata nostra et culpamn ostram perpendimus nec non de tota miseria humana ex peccatis 
nostris profluente, v. gr. de morbo, dolore, aegritudine, toto corde cogitamus. 

Itaque nos quidem non arbitramur, vocem „lugere“ ad solam tristitiam de peceatis,™) aut. utut 
S. Augustinus docet, ad solum luctum de amissione carorum, ?) aut, sieut Maldonatus opinatur, ad 
eos tantum qui „propter regnum coelorum oppressi lugent, ) aut ad solam sollicitudinem de pauper- 
tate*") referendam esse. Generatim potius universam internam et externam miseriam hominum 
sub jugo peccatorum gementium amplectitur secunda beatitudo ideoque melius concordat cum 
simili illo Christi dicto: , Venite ad 1,6 omnes, qui laboratis et onerati estis, et ego reficiam vos 
(Matth. 11, 28)“. 

Haud paucos sane auditores miratos fuisse verisimile est, quod Dominus „lugentes“ beatos 
praedicaret, quum unusquisque variis libidinibus seu concupiscentia „arnis suae ad captandas suavitates 
atque obleetationes fere quotidie stimuletur. At sapientiores homin.s jam antiquitus sentiebant, gaudia 
impura mentem atque animum explere non posse, sed multos sui non potentes praecipitare in exitium. *") 
Et profecto solae pugnae contra carnem ejusque libidinem ac concupiscentiam commissae unicuique 
vere salutares sunt:") quo magis quis rerum humanarum contemptione, animi moderatione, submissa 
dolorum ae calamitatum perpessione sese ab hoc mundo peccatis maculato separat, eo habilior fieri 
debet ad occupandum „regnum coelorum^.*?) — Sicut igitur Christus prima beatitudine concupis- 
centiam oculorum reprobat, ita secundo effato impugnat voluptatem seu coneupiscentiam carnis, priore 
non minorem adversariam salutis aeternae. **) 

2. Haoaxdndjcovra. — Cives regni messiani solatio quodam fruituros esse plurimi Israelitae 
sperabant (Jes. 40, 1 sqq; 51, 3; 61, 1 sqq.; Jer. 31, 13 ete.). Quare Simeon quoque, venerandus 
ille senex vv magdxdyoww 100 TogayA exspectabat (Luc. 2, 25), necnon Rabbini Messiae imponebant 
cognomen Consolatoris (Menahem).**) Via autem ac ratio, qua civibus illis solatium praebetur, 
diversa est quum pro statu — aut terrestri, aut coelesti — regni messiani, tum pro diversitate luctus 
eousque tolerati. Alii jam hae in terra seu in ecclesia Dei ex remissione peccatorum suorum per- 
magnum capiunt gaudium (Lue. 15, 20, 23 sqq.), alii consolationibus fidei vivae, quae est ,,sperandarum 
substantia rerum“ (Hebr. 11, 1; cf. Rom. 8, 18) mediis in calamitatibus hujus vitae mirabiliter 
recreantur,**) alii alio modo.) — Neque minus ea praemia, quae hominibus in coelo tribuuntur 
solatii cujusdam notam ostendunt. Quamquam enim ,,oculus non vidit, nec auris audivit, nee in cor 
hominis ascendit quae praeparavit Deus iis. qui diligunt illum (I. Cor. 2, 9)“, nihilominus S. Johannes 
gaudia civium coelestium depingens „absterget“, inquit, „Deus omnem lacrymam ab oculis eorum, et 


57) Chrysostomus, Hom. XV in Matth.; Ambrosius, Liber VI in Luc., Hieronymus, alii. 

55) Augustinus, l, c. I, 4: „Conversi ad Deum ea quae in hoc mundo cara habebant amittunt . . . et donec fiat 
in illis amor aeternorum nonnulla moestitia sauciantur“. 

39) Maldon. in Matth. 5, 5. 

40) Meyer-Weiss in Matth. 5, 4, 

41) Düllinger, Heidenthum und Judenthum, p. 729. 

42) Job. 7, 1: „Militia est vita hominis super terram". 

53) Oswald, Magazin I, 3, p. 349 sqq. 

55) Thomas Aquin. in Matth. l. c. p. 57: ,abstrahimur a malo noxiae voluptatis seu jucunditatis"' , 

45) Buxtorf, Lex. talm, s. v. nechmah, 

46) Ps, 94, 19: „Secundum multitudinem dolorum meorum in corde meo consolationes tuae laetificaverunt animam 
meam“. Cf, II. Cor. 8, 2. 

47) Schegg, Evang. nach Matthaeus I, p. 147. 

mors ultra non erit, neque luctus neque clamor neque dolor erit ultra“. (Apoc. 21, 4; cf. Jes. 25, 8; 


Ps. 126, 5 są; Apoc. 7, 17). — Ecce igitur, quam admirabilis et quam vera est haec secundae 
beatitudinis doctrina: Luctuosa renuntiatio voluptatis est causa gaudii solatiique christiani! 


Ill. Maxdocroe of moaéis, Ore avrot xAnoovonyoovery riv yjpv. Beati mites, 


quoniam ipsi possidebunt terram. 


1. Secundum quotidiani sermonis usum vox zga@is idem valet quod lenis, mitis, mansuetus; et 
proinde epitheton est hominis, qui similis Salvatori a famulo Pontifieis verberato (Joh. 18, 22 sq.) 
injuriam patienter suffert et ulciscendi cupiditatem supprimit. Verum in dialecto Alexandrina, quam 
scriptores Novi Testamenti ex versione Alexandrina assumebant, huc accedit significatio „humilis“ 


,submissus", , modestus .*5) LXX interpretes enim voce 79445 aliquoties dri et dnav convertunt 
(Ps. 25, 9; 37, 11; Zach. 9, 9), quibus vocabulis hebraicis ea animi qualitas, quae arrogantiae ac 
superbiae omnino opposita est (i. e. humilitas) nonnullis locis describitur.) Quapropter etiam S. 
Paulus (Eph. 4, 2) vocabula srgaorys et LAMELVOPOOTUYY, conjungit, et ipse Christus (Matth. 11, 29) 
„öt“, inquit, zto£óc clu. xat ranecvds T; xeQoíc. Itaque non dubium est, quin in hae quoque tertia 
beatitudine of mgaeis stent exadversus non solum o0yí2ovc, sed etiam vumAoxagóíovc,") et optimo 
jure in Peschitone, versione Syriaca, hoc loco pro voce illa (zro&&c) legitur makhikha i. e. humilis, 
miser, modestus.*') Nimirum mansuetudo et humilitas, virtutes celsissimae, arcte inter se cohaerent: 
Aliorum hominum offensiones ae vitia mansucte tolerare nemo potest, qui non suae virtutis oblivisei 
studet et sua ipsius vitia vel minima saepius recordatur, i. e. qui non humilis est eorde. — Ergo 
jam nemo mirabitur, quod Christus damnata concupiscentia oculorum et carnis tertia in beatitudine 
discipulis suis in regnum messianum introituris pugnam contra „superbiam vitae“ praecepit, 
quod praeceptum co salubrius erat, quo magis pagani et Judaei tune superbiae inserviebant. Populos 
ethnicos elatius se gessisse contra Judaeos, ex multis effatis arrogantibus Taciti™), Ciceronis, ?) aliorum 
autorum illustrium ?') perspieiendum est; Judaei autem e terris externis in Palaestinam regressi 


T 
^ 


pulverem de pedibus suis excutere solebant, eo quod regiones a paganis obtentae immundae essent 
„aeque ac sepuleretum"*, ?) Quis igitur non videt, quam necessarium fuerit, inimicitias istas detesta- 
biles, ex superbia exortas, a limine regni messiani monito divino prorsus removere! 

2. KA«oovouxcovotr rqv yiv. — Ex comparatione cum ceteris beatitudinibus faeta colligendum 
est, „terram“ hoe loeo nihil aliud significare nisi regnum messianum.  Perpauci tantum inter- 
pretes cum S. Chrysostomo sub voce illa intelligunt , bona terrena" et praesentia, quorum saepe non 
violenti sed mansueti homines participes fiunt.) Nonnulli recentiores seriptores voci y? notionem 
vocabuli o¿xovuéry subjicientes victoriam hic pronuntiari opinantur, quam humiles ae mansueti discipuli 
Christi ultimis temporibus ubique terrarum consecuturi sunt (Joh. 10, 16).°7) Jure tamen meritoque 


45) Kaulen, Einleitung S 67. - 

49) Ps. 18, 28: „Populum humilem (hebr, am tini) salvum facies et oculos superborum bumiliabis**, 
50) Tholuck, I. e p. 64. 

5!) Bernstein, Lex syr. s. v. makhikha. 

32) Tacitus, Hist. V, 2—13. 

53) Cicero, Pro Flacco c. 28. 

55) Cf, Déllinger, Heidenthum und Judenthum, p. 767. 

55) Sanhedr. 5, 2; cf. Lightf. 1), p. 311; Mischna, ed. Surenhus VI, p. 151. 

585) Chrysostomus, In Matth. homil. XV, 3. 

57) Schegg., l. c. p. 143; Tholuck, I. c. p. 66. 

plurimi explanatores in sententia, quam primo loco supra attulimus, perseverant; nam regnum 
messianum facile „terra“ appellari potuit, sive quod ipsum quodammodo est ,,coelestis terra viventium" 
buie terrae corruptibili objecta, ) sive quod „terra sacra“ (Palaestina) jam in Veteri Testamento 
identidem habetur typus regni messiani (Jes. 60, 1 sqq.; 65, 9; 66, 10; Jer. 232, T sqq.; Ezech. 
34, 27 sqq. ete.).?)) In istum igitur regnum ingressi humiles et mites jam hae in terra non omni 
beatitudine interiore carebunt, quamvis extrinsecus a superbis et violentis aliquoties vexentur et 
opprimantur; postquam autem in coelum, i. e. perfectum regnum messianum aseenderint, cum Salvatore 
nostro humillimo et mitissimo, eujus cohaeredes facti sunt, splendidissime et in perpetuum conglori- 
fieabuntur (Rom. 8, 17), ita ut plane impleatur S. Mariae, humilis ancillae Domini, illud: ,,Dispersit 


superbos mente cordis sui ... et exaltavit humiles (Luc. 1, OL sq.)". 


IV. Maxágtot oi xeivdTec xai OÓcyocvec tiv ÓócxatogUvav, Ore arto 
yootacdijoorrat. Beati qui esuriunt et sitiunt justitiam, quoniam ipsi 
saturabuntur. 


1. Quieunque aliquamdiu fortiter pugnaverit contra tentationes tripliei illa concupiscentia 
oeulorum, carnis, superbiae excitatas, mox non satis habebit, tentationum incursus solummodo res- 
puere, sed etiam vehementer exoptabit, ut ipsa justitia, i. e. plena concordia humanam volun- 
tatem aetionemque inter et voluntatem divinam delectari possit: omnis enim miles fortis 
tandem aliquando coronari vult Inhabitat autem justitia illa regnum messiqgnum, cujus de ornatu 
interiore jam prophetae antiquiores haee fecerunt verba: Sicut terra profert germen suum et sicut 
hortus semen suum germinat, sic Dominus Deus germinabit justitiam (Jes. 61, 11; ef. 4, 3; 45, 8; 
60, 14. 17. 21; Jer. 31, 33; Ezech. 36, 25 sqq.) Ergo sperandum est fore, ut desiderium illud 
status perfectioris intra fines regni messiani expleatur.") ^ Profecto, non accommodatius tres priores 
Leatitudines coneludendae erant quam quartae beatitudinis ampliore effato, quo quae de exercendis 
virtutibus tripliei concupiscentiae contrariis antea dieta erant breviter repetuntur seu confir- 
mantur nee non ratione habita omnium virtutum viam ad plenam justitiam aperientium ampli- 


ficantur! 


2. Xograg9ucovre. — Substantivum huic verbo addendum sine dubio est dóvxerocívgc, vel ut 
aliter dicam: justitia desiderata diseipulis Christi non extrinsecus „imputatur“, sed revera intrin- 
secus infunditur, id quod etiam interpretes acatholici concedere coacti sunt.9 Immo quum justitia 
illa seu „complexio omnium virtutum“ **) summum sit bonum, vel ipsi justificati, dummodo spiritalem 
famem suam sitimque iterum atque iterum renovent, in sanctitate et justitia regni messiani progre- 
dientur secundam illud vatis apostolici: „Qui justus est justificetur adhve, et sanctus sanctificetur 
adhue (Apoc. 22, 11)". Quamquam autem perfecta illa recreatio seu saturitas non exspectanda est 


nisi eo momento, quo Christi sectatores, nuptiis Agni coelestis factis (Apoc. 19, T), veste sancti- 


58) Hieronymus in Matth. 5, 4; Augustinus, De sermone in monte hab. I, 4; Origenes, Hom. XXVI in Num.; 
Thomas Aquin., alii. 

59) Kistemaker, Pólzl. in Matth. 5, 4, alii. 

6) Winer, Grammatik des neutestamentl. Sprachidioms, $ 30, 10 recte docet, verba HELVTY et depiw non solum 
cum genitivo, sed interdum etiam cum accusativo ejus rei, quae cupide desideratur, conjugenda esse. Quare Maldonato, 
qui pro Quxcogivuy melins 040 OtxatogU viv legendum, ideoque hoc loco corporalem famem et sitim propter 
justitiam a Christo commendatam esse censet, assentiri non possumus. 

61) Ibbeken, Die Bergpredigt Jesu, p. 28 sq.; Meyer-Weiss in Matth, 5, 6. 

62) Cornelius a Lap. in Matth. 5, 6. 

tatis et justitiae ornati cum Domino suo discumbent (Matth. 22. 2 sqq.),") minime tamen 
dubium est, quin jam regnum messianum hac in terra constitutum modo ingressi homines cibum 
justitiae illius aliqua ex parte gustaturi sint; nam Christus „Ego“, inquit, „sum panis vitae; qui 
venit ad me non esuriet, et qui credit in me non sitiet unquam (Joh. 6, 35)“! 


V. Maxtoroe of šisyuoves, Ore atroi šiendyįoovtat. Beati miscricordes, 
quoniam ipsi misericordiam consequentur. 

1. Augustinus, Gregorius Nyssenus, Leo Magnus „misericordes“ hoc loco eos tantum appellari 
judicant, qui eleemosyna aliorum inopiae opitulentur.") Quae sententia minime a limine rejicienda 
est. Ad colendam enim virtutem misericordiae saepissime nobis occasionem praebet exterior hominum 
miseria atque inopia, qua undique cireumdamur; unde ipse Christus in illa de extremo judicio 
oratione (Matth. 25, 31 sqq.) non alia opera praemio a judice divino donanda enumerat nisi opera 
misericordiae corporalia. Quinta igitur nostra beatitudo beatitudini primae aceuratissime respondere 
videtur, quatenus pauperibus illis de bonis externis libenter desistentibus hie opulentiores homines 
onus paupertatis quam plurimis levantes oppositi sunt. — Attamen quum miseria interior seu spiri- 
tualis corporali haud raro major sit, et illius impugnatio nobis a Salvatore nostro persaepe dictis 
factisque praecipiatur (Luc. 6, 36 sq.; Matth. 5, 44; 9, 13 etc.) rectius hae beatitudine homines 
et exterioribus et spiritualibus malis laborantes misericordiae nostrae commendari 
arbitramur. ltaque quamvis beatitudines illae (I et V) inter se simillimae sint, minime tamen gradatio 
quaedam a prima beatitudine ad quintam facta fugere nos potest. 

Quantopere autem temporibus Christi pagani et Judaei virtute duplicis illius misericordiae 
gladiatoriam exercebat misericordiae non 


o 


caruerint, nemo nescit. Intra fines ejus populi, qui artem 
erat locus;®) qua de causa ne Vergilius quidem, plurimis poetis ethnicis honestior ac venerabilior, 
vult „miserans inopem dolere.55)" ^ Philosophi Stoici docebant, sapientem gratia ac benignitate 
nunquam moveri et neminem misericordem esse nisi stultum et levem.) Judaei autem, quamquam 


jer legem Mosaicam jussi erant pauperes, viduas, pupillas clementer ac benigne tractare (Lev. 19 
5 * 3 5 , 

9 sq.; Deut. 24, 19 sqq.; Ex 22, 22 sqq.; Lev. 19, 35),9) tamen jam antiquitus in mira opinione 
versabantur, unamquamque calamitatem manare ex speciali peccato personali et poenae habere notam 
(Job. 4, 7 sq; 8, 4; Joh. 9, 2), ita ut ipsis opera misericordiae fere repugnare viderentur justitiae 
divinae. — Gratiae certo quam maximae Christo habendae sunt, quippe qui exadversus crudelitatem 
illam paganorum et hune Judaeorum errorem virtutem misericordiae coram discipulis suis regnum 
messianum occupaturis tantopere celebraverit! 

2. “Eleqdjoovrm. Sicut totius regni messiani fundatio, ita uniuscujusque hominis in illud 
receptio non perficitur nisi misericordia divina (Jes. 43, 22 sqq.; Luc. 1, 71; Rom. 9, 15 sq.; 11, 30). 
Etsi enim octo quae nominantur beatitudines indicant, quibus sub conditionibus praemium messianum 
assequi possimus, nemo tamen praemium illud vi ac virtute sua mere humana proprie prome- 
retur, quoniam ne primus quidem accessus ad regnum messianum fieri potest nisi adjuvante gratia 
Dei (Joh. 6, 44); itemque salutaria opera in regno postea perfieienda adeo gratia Dei indigent 


63) Reischl in Apocal. 19, 8. 

9:5) Augustinus, l. c. ], 7; Gregorius Nyssenus, De beatitud. orat. 5; Leo Magnus, De gradibus ascensionis ad 
beatitud. 7. 

65) Friedlaender, Sittengeschichte Roms, II, p. 264 sqq. 

95) Vergil., Georg. 11, 499. 

67) Cicero pro Murena c. 29, § 61. 

93) Weiss, Moses und sein Volk, p. 82. 


(Phil. 2, 13), ut Deus, sicut ait S. Augustinus, quum coronat merita nostra, nihil aliud coronet nisi 
munera sua. Quam ob rem non solum est ingeniosum Paradoxon, sed etiam omnino pro vero 
constat, homines praestantes aliis misericordiam misericordia et ipsos fruituros esse. Propter 
abundantiam autem gratiae divinae (Rom. 5, 15 sq.) sperare nobis licet, futurum esse, ut vel minimis 
nostris operibus misericordiae permagnum praemium a Deo adjudicetur, „quoniam Deus retribuens 
est et septies reddet tibi (Sir. 35, 13).7°) — Denique de ratione, qua Deus misericordiam suam in 
regno messiano manifestat, optime jam S. Thomas Aquinas „Ista“, inquit, „misericordia inchoatur in 
hac vita dupliciter. Primo quia relaxantur peccata ... secundo quia removet defectus temporales. 
Perfieietur tamen in futuro, quando omnis miseria et culpae et poenae removebuntur.“ ?") 


VL Maxégrot of xadaool t xaodíq, Ore av rol TOY Yedv óyovrear Beati mundo 
corde, quoniam ipsi Deum videbunt. 


1. Similitudinem si quis perspexerit, quae quintam inter et primam beatitudinem intercedit, 
facile conjecturam faciet, fortasse etiam sextam beatitudinem quodammodo congruere cum secunda, 
qua voluptas seu concupiscentia carnis respuitur. Et reapse jam Chrysostomus, Euthymius, Theophy- 
lactus, nuper autem Calmetus et Ibbeken similitudine illa nondum perspecta affirmarunt, Christum 
sexta beatitudine cives regni messiani ad virtutem eastitatis seu continentiae, pulcherrimum illud 
„mundi cordis" decus obligasse."* Quam sententiam nos quoque assensione comprobamus propterea 
sequitur (Matth. 5, 17—48) tanquam in pleniore 
commentario beatitudinibus adjecto praeter mansuetudinem, misericordiam, alias virtutes christianas 


quod a) in ea parte orationis, quae „beatitudines“ 


imprimis castitas seu continentia uberius celebratur. Ergo haec ipsa virtus jam in serie beatitudinum 
exsplenaescere et insigni cum vi ae pondere praedicari debebat. b) Omnibus omnium temporum 
hominibus persuasissimum est, prae ceteris virtutibus castitatem seu virginitatem facultatem praebere 
proxime aceedendi ad Deum et intuendi faciem divinam; qua in sententia ethniei et Judaei consen- 
tiebant et perseverabant, quamvis foedis libidinibus saepissime indulgerent. Notum est Romanos 
Vestales virgines semper maximo in honore habuisse.) Judaei vetiti erant concubitu facto ad 
templum adire (Lev. 15, 16 sqq.):; neque Pontifici illorum licebat die expiationum in Sancta sanctorum 
intrare sive in conspectum Dei ibidem habitantis (Exod. 25, 22; Lev. 16. 2) venire, nisi antea per 
septem dies ab omni carnis libidine diligenter caverat.“) Itaque vix dubitandum est, quin „mundi 
corde“ Deum aliquando visuri castis seu a voluptate carnis abhorrentibus pares ponendi sint. 

Plnrimorum interpretum opinio, mundos hic in universum intelligendos esse eos, quorum con- 
scientia integra omniumque scelerum pura sit, hac ex causa rejicienda est, quod singulis virtutibus 
in quinta et septima beatitudine laudatis singularis quaedam virtus in sexta bcatitudine responderet 
necesse erat. — Postremo non omittendum est, S. Augustinum vocem ,,mundus’’ perbene explicare 
vocibus „simplex“ et „sincerus“, quae qualitatem designant in libris Novi Testamenti passim commen- 


69) Augustinus, Epist. 105. Cf, Oswald, J. c, p. 359 sq. 
70) Chrysostomus, 1 c. 4: Ovx ¿or dè (Gov cavdouniwes AEOS xot Oeboc, ash 0Gov TTOVYOLUS KOU ya- 


Yoryros tò méoov, TUGOUTOV vėtros èxelvov Orėorjxe. 
7!) Thomas Aquin, l. c. p 52. 
72) Chrysostomus, Euthymius, Theophylactus, Calmetus in Matth. 5, 8. Ibbeken I. c. p. 39. 
73, De Maistre, Du pape ed. Lieber II, p. 45 sqq. Cf. Demosthenes contr. Timocrat, n. 186; Hettinger, Apologie 
II, 3, p. 303. 
74) Scholz, Heilige Alterthümer des Volkes Israel, J, p. 100; II, p. 82, 252 


ave 


=> he 


datam (Matth. 10, 16; Joh. 1, 48; 1. Tim. 1, 5)“) Attamen quare mundis corde excelsa illa 
felicitas Deum videndi a Christo promissa sit, facilius intelligitur, si Dominum hoc loco mentionem 
castitatis virginitatisque habuisse statuimus, quippe quae virtutes unanimi ex consensu gentium 
majore illo praemio donandae sint. 

2. Tov Yedv Owovre. — Modo diximus beneficium illud videndi Deum non significare solum 
introitum in regnum messianum sed aditum ad excelsiorem beatitudinis messianae gradum. 
Sicut enim teste Veteri Testamento beatissimi habebantur omnes quibus contigit, ut faciem regis 
terrestris viderent et prope ipsum commorarentur (II. Sam. 14, 24. 28. 32; Esth. 1, 14), ita nobi- 
lissimi atque excellentissimi Israelitae per totam vitam suam omni virium contentione hoc unum 
petebant, ut suo tempore faciem Dei viderent (Exod. 33, 18 sqq.; Ps. 17, 15; 41, 13; Job. 19, 
26 sq.); unde etiam S. Johannes glorificatos servos Dei conspicatus est „stantes ante thronum Dei“ 
et „videntes ejus faciem“ (Apoc. T, 15; 22, 4). "Tecum autem hoe loco reputes, quam argute ac 
sollerter Christus sortem secundam castorum sectatorum suorum depinxerit Qui hae in terra propter 
intemperantiam ac libidinem plurimorum hominum in publieo esse vix audent, iidem regno 
messiano consummato in conspectu Dei astantes apud omnes homines summo in honore et 
pretio erunt! 


VII. Maxáotoc of etoqvoszotot, Ore avto viot 9eot xAu9ucovrat. Beati 


pacifici, quoniam filii Dei vocabuntur. 


Non &givexoí, i. e. pacati, pacis amantes, sed &givozoroé, i. e. pacem facientes, pacifici, pacis 
conciliatores hic celebrantur. ™®) Vox enim ééenvexds idem fere significat quod gars (vide sub III); 
Christus vero quum sine dubio septima in beatitudine aeque ae in ceteris secundae partis beatitudi- 
nibus gradationem quandam virtutum prioribus in quattuor beatitudinibus laudatarum instituere voluerit, 
eos homines hoe loco beatos praedicare intendit, qui operam suam studiumque in sedandis iris atque 
inimicitiis nee non in reconcilianda pace ac concordia collocant. "Tales sunt eiojvonovoi.“) — 
Quae restitutio pacis temporibus Christi eo magis optanda erat quo acerbius multae factiones et 
sectae judaieae et ethnicae tum exortae se mutuo impugnabant.*?) Nemo ignorat, imprimis discipulos 
Hillel et Schammai Rabbinorum publicis in disputationibus seu litibus rem suam saepe gladio gessisse. *?) 
Nee minus apud gentes ethnieas ea aetate principes eivitatis cum iis qui populi causam gerebant 
aliaeque factiones politicae inter se cruentis haud raro proeliis conflictabantur.") Dum autem tota 
terra tanto bello omnium contra omnes ardebat, semen verbi messiani bene provenire et crescere 
non poterat, nam „vegnum Dei est justitia, pax et gaudium in Spiritu sancto (Rom. 14, 17)." Quare 
optimo jure, utut septima beatitudo proclamat, majore honore quam alii cives regni messiani deco- 
randi erant quicunque removendo superbiam, cupiditatem dominandi, ambitionem, alias 
radices inimicitiarum id summopere laborabant, ut ipsum Evangelium ubique propagari posset. 

2. Yioi Joð xdndjoovra. — Cui secundo beatitudinis membro nimirum non moralis sed 
messianus sensus subjiciendus est; vel ut aliter dicam: pacifici appellantur „filii Dei“ non eo, quod 
virtute sua Dei similes sunt, sed quod in regno messiano dignitate vioJecias ornabuntur. Simul 


7) Augustinus, De oratione in monte hab. J, 8. 

76) Hieronymus in Matth 5,9: „Pacifici — qui primum in corde suo, deinde et inter fratres dissidentes pacem faciunt. 
77) Luc, 10, 5: „In quamcunque domum intraveritis, primum dicite: Pax huie domui!* 

78) Krüger, Theol, Quartalschrift 1887, p. 429 sqq.; 599 sqq. 

79) Jost, Geschichte des Judenthums und seiner Sekten, I, p. 262, 278, 291 II, p. 14. 

90) Dóllinger, Heidenthum, p. 666 są. 


atque enim baptismate regno messiano seu corpori mystico Jesu Christi, filii Dei, adjungimur, et 
ipsi filii (adoptivi) Dei efficimur (Rom. 6, 3 sqq.; Gal. 3, 27), quae dignitas jam hac in vita 
nos laetificans (Rom. 8, 15 sq.) perficietur post supremum judicium facta corporis nostri redemptione 
(Rom. 8, 19—23). Majore autem honore quam alii cives messiani excellent pacifici, quatenus 
eorum dignitatem ceteri homines, etiamsi antea ipsis inimici fuerint, libenter agnituri sunt,9) — 
id quod colligendum est ex vocabulo x4yIýoovræt (pro £oovrot), quo semper significatur, nomen hono- 
rificum cuidam merito imponendum seu honorem justum ac debitum ipsi habendum esse.9?) Itaque 
aeque ac misericordes et mundi corde (fortissimi illi adversarii concupiscentiae oculorum et carnis) 
pacifici, quippe qui superbiam vitae, omnium dissidiorum causam primariam superent, in regno messi- 
ano insigne praemium consequentur. 

At jam ad finem commentationis nostrae venimus. Veluti tres priores beatitudines apte con- 
cluduntur quarta beatitudine, in qua praecepta antecedentia denuo colliguntur et paullulum amplifi- 
cantur, sic beatitudo quinta, sexta, septima tanquam in hane octavam influunt, quae simul quartae 
beatitudini manifesto respondet. 


VIII. Mexdovot of óeótcoypué£vot &£vexev dtxacoovrvys, Oti avrov čotiv į BaccAeía 
rovovocror. Beati qui persecutionem patiuntur propter justitiam, quoniam 
ipsorum est regnum coelorum. 


1. Misericordes, mundi corde, pacifici, quamquam in impugnanda hominum concupiscentia 
majorem vim atque operam eonsumunt quam pauperes, lugentes, mansueti (humiles), in universum 
tamen eundem quem hi spectant finem, justitiam dico, i c. quam maximam concordiam inter humanam 
et divinam voluntatem. Cf. sub 1V. Nec mirum est, quod in proposito suo fortius ac strenius per- 
sequendo illi saepissime in impiorum hominum irrisionem et odium incurrunt. V. gr. David a Saulo 
et aliis, quibus misericordem se praebuerat sexcenties offensus et vexatus est (I. Sam. 24, 26; 
Ps. 38, 21; 41, 10); Josephus patriarcha propter munditiem cordis sui multa mala perpessus est 
(Gen 39, 7 sqq.); Psalmista conqueritur hoc modo: , Cum his, qui oderunt pacem eram pacificus; 
quum loquebar illis, impugnabant me gratis (Ps. 120, 7). Et certe quaevis virtus, quam in appe- 
tenda „justitia“ colimus, haud paucos persecutores provocare solet ‘Job. 12, 4; Ps. 34, 20; 37, 32 
sq.; Coh. 8, 14; Sap. 2, 12).°*) Nihilominus igitur si quis in ista via „justitiae“ impigre progre- 
ditur, a Deo, ut octava docet beatitudo, dignus dueetur, qui in beatum regnum messianum recipiatur. 

2. Bucdeiu vOv oveavor. — Quod in ceteris beatitudinibus explicandis docuimus, hoe quoque 
loco similiter aliquantulum premendum est, persecutiones propter justitiam nobis irrogatas non solum 
usque ad introitum in regnum messianum, sed etiam intra fines ipsius fortiter sustinendas esse, 
si cives regni messiani perfecti seu habitatores coeli fieri cupimus. Immo post introitum illum facile 
nobis acerbiores persecutiones a „mundo“ parantur quam antca; nam „hic mundus“, in quo triplex 
illa concupiscentia perversa dominationem exercet, odit lucem in regno messiano effulgentem (Jes. 
60, 1 sqq.; Joh. 3, 20), sieut ipse Christus diseipulis suis vaticinatus est. (Joh. 15, 20 sqq.). At 
jam primis temporibus christiani, etsi atrocibus exseerationibus percussi ex synagogis Judaeorum 


91) Cf, Sap. 5, 3 sqq.: „Hi sunt, quos babuimus aliquando in derisum ... nos insensati vitam illorum aestima- 
bamus insaniam et fincm illorum sine honore: ecce quomodo computati sunt inter filios Dei!“ 
82) Winer, Grammatik des neutestamentl Sprachidioms, $ 65, 8. 


85) Chrysostomus in Matth 5, 10: 4feJueynévor švexev dexacoovvys, vovréore tig geris Evexev, tis 
vate éréowy mo0craciac, ris &vGepe(us. 


=e 
ejiciebantur, tamen excelsiora bona regni messiani animo collustrantes brevi se consolabantur;“*) 
et quamvis ab ethnicis cruentissimis tormentis lacerarentur, tamen mediis in doloribus cum 
S. Laurentio beatitudinem regni coelorum anticipare poterant,®) quoniam omnibus, qui fideles sunt 
usque ad mortem, confidenter exspectare licet coronam vitae aeternae (Apoc. 2, 10). — Atque ita 
Christus postrema in beatitudine pronuntianda omnes sectatores suos et extra et intra muros regni 
messiani stantes tanquam uno in conspectu contuitus et ad ,justitiam * fortiter capessendam eodem 
fere modo hortatus est, quo alia occasione data dixit: „Regnum coelorum vim patitur et vio- 
lenti rapiunt illud (Matth. 11, 12).* 

Postquam Christus in monte finem dicendi fecit, Judaei non poterant non admirari doctrinam 
quam modo audierant (Matth. 7, 8). Quibus libentissime assensum praebebit qui nobiseum parvam 
illam orationis partem, quam supra adumbravimus, mente et animo consideraverit Perpaucis enim 
verbis gravissimis octo viae hie describuntur, quas qui persequitur ab omni interno et externo 
perieulo tutus ad regnum messianum pervenit. Dummodo triplicem perversam concupiscentiam forti 


animo impugnamus, — sive secedentes de coetibus hominum vitam agamus soli Deo deditam (beatitt. 
I—IV), sive mediis in illecebris et persecutionibus hujus mundi constanter saluti hominum operam 
navemus (beatitt. V—VIII) — beatitudine regni illius neque hac in terra neque in coelis carebimus. 


Ergo id agite, commilitones carissimi, ut jam a prima adolescentia vestra vias istas gratas acceptasque 
habeatis, quae quamvis nonnusquam arduae atque asperae sint, vos quoque ferent ad angustam portam. 
regni messiani (Matth. 7, 14)! — 


84) Oswald, l. c. I, 4, p. 469 sqq. Schanz in Matth. p. 169. 
5) Acta martyrum. ed, Ruinart, p. 240. 

